Australia i Eurovision Song Contest

Australia debuterte i Eurovision Song Contest i 2015, i utgangspunktet som eit eingongstilfelle. I debuten var Australia direktekvalifisert til finalen og enda på ein femteplass. Det gode resultatet gjorde at Australia fekk delta vidare, og i tevlinga året etter kom landet på ein andreplass etter å ha vunne juryavrøystinga. Australia har sidan blitt ein fast deltakar i Eurovision Song Contest, og har fast plass i tevlinga til 2023. Fram til 2021 kvalifiserte landet seg til finalen alle gongane, og hadde ein 20. plass som dårlegaste plassering. I 2021 mista Australia sin førebels einaste finale, då Montaigne ikkje kvalifiserte seg frå den fyrste semifinalen.

Historikk
Australia har historiske og tette band til Europa, og ein stor del av befolkninga har røter frå ulike europeiske land. Tilknytinga til Europa var ei medverkande årsak til at den australske kringkastaren SBS byrja å sende Eurovision Song Contest allereie i 1983. Dei fyrste åra blei tevlinga sendt i opptak på grunn av tidsskilnaden, og med kommentarane til den legendariske kommentatoren til BBC, Terry Wogan.

 Vegen mot Eurovision 
Opp gjennom åra har også fleire australiarar delteke i Eurovision Song Contest, blant anna Olivia Newton-John og Gina G for Storbritannia i høvesvis 1974 og 1996. Utover 2000-talet byrja SBS å sende sine eigne kommentatorar til tevlinga, og i 2012 fekk kanalen sine kommentatorar sin eigen kommentatorboks på lik linje med dei europeiske deltakarlanda.

Frå 2010 til 2014 heldt SBS si eiga telefonavrøysting der australske sjåarar kunne røyste på finalesongane. Dei australske røystene blei ikkje rekna med i det offisielle resultatet i Eurovision Song Contest. Eit skritt nærare deltaking kom i 2013, då Australia hadde ein eigen videoreportasje i pausen i andre semifinale. Under finalen i 2014 fekk Australia sitt eige pausenummer, leia av Jessica Mauboy, ein av dei store artistane i Australia. Mauboy fekk seinare representere landet i 2018.

 Debuten 
miniatyr|Guy Sebastian representerte Australia i deira debut i 2015.
Fleire ikkje-europeiske land som Israel og Marokko har delteke i Eurovision Song Contest, sidan kringkastingsområdet til EBU også omfattar delar av Midtausten og Nord-Afrika. Australia ligg godt utenfor kringkastingsområdet, og SBS er berre partnarmedlem i EBU. For å kunne delta må kringkastaren vere aktivt medlem av unionen. Australia si stadige tettare tilknyting til tevlinga, og det faktum at Eurovision Song Contest hadde 60-årsjubileum i 2015, gjorde at EBU likevel let Australia få delta i finalen i Wien i 2015. Australia fekk også lov til å røyste i begge semifinalane og finalen. Deltakinga var i utgangspunktet tenkt som eit eingongstilfelle.

Nyhendet vakte stor merksemd i Australia, og i mars 2015 valde SBS den fyrste australske Idol-vinnaren Guy Sebastian til å representere landet. I finalen kom Australia på ein sterk femteplass med toppoeng frå både Austerrike og Sverige. Noreg gav ti poeng til debutanten.

 Ny deltaking 
miniatyr|Dami Im skaffa Australia ein andreplass i 2016. Her frå prøvene før den andre semifinalen. 
Den gode plasseringa, kombinert med engasjementet til Australia, gjorde at EBU let landet få delta på nytt i Eurovision Song Contest 2016 i Stockholm. Denne gongen måtte Australia gjennom semifinalane, og SBS valde artisten Dami Im og bidraget «Sound of Silence» til å representere landet. Det andre forsøket til Australia gjekk enda betre enn debuten, og «Sound of Silence» vann juryavrøystinga med klår margin. I telefonavrøystinga blei Australia nummer fire, slik at landet enda på ein andreplass samla. Paul Clarke, den australske delegasjonsleiaren, kalla innsatsen til Dami Im i tevlinga for ein «ekte historisk augneblink for australsk musikk, ein augneblink då Europa verkeleg opna armane sine for oss».

Suksessen gjorde at Australia også fekk delta i 2017, og landet har sidan blitt ein fast deltakar i Eurovision Song Contest, men fram til 2019 vurderte EBU frå år til år om Australia skulle få delta. I 2019 sikra SBS seg ein avtale som gjev landet fast plass i tevlinga til 2023. Same år arrangerte også Australia for fyrste gong ein nasjonal finale, Eurovision – Australia Decides, til å velje ut det australske bidraget til Eurovision Song Contest.

Australia fortsatte å kvalifisere seg til finalen kvart einaste år i perioden 2016–2019. I 2021 fekk landet si dårlegaste plassering til då, med ein 14. plass i den fyrste semfinalen. Dette var fyrste og førebels einaste gongen Australia ikkje kvalifiserte seg til finalen.

 Kva skjer om Australia vinn? 
Som følgje av tidsskilnaden og den store geografiske avstanden til Europa, får ikkje SBS arrangere Eurovision Song Contest i Australia om landet skulle vinne. I staden skal SBS inngå eit samarbeid med ein europeisk kringkastar og saman med han arrangere Eurovision Song Contest ein stad i Europa.

Bidrag
Under er ei liste over deltakarane, plasseringane og poenga til Australia i Eurovision Song Contest sidan debuten i 2015.
 År  Artist  Song  Språk  Finalen  Semifinalen Poeng  Plass  Poeng  Plass    2015  Guy Sebastian  «Tonight Again»  Engelsk  5  196  colspan="4"   2016  Dami Im  «Sound Of Silence»  Engelsk 2  511  1  330   2017  Isaiah Firebrace  «Don't Come Easy»  Engelsk 9  173  6  160  2018  Jessica Mauboy  «We Got Love»  Engelsk 20  99  4  212  2019  Kate Miller-Heidke  «Zero Gravity»  Engelsk 9  284  1  261  Montaigne  «Don't Break Me»  Engelsk  colspan="4"  2021  Montaigne  «Technicolour»  Engelsk colspan="2"    14  28  2022  Sheldon Riley  «Not the Same»  Engelsk  15  125  2  243  2023  Voyager  «Promise»  Engelsk  9  151  1   149   2024  Electric Fields       

Røystehistorikk
 Finalane 

+ Australia har gjeve flest poeng til Nr.  Land  Poeng 01    88 02    54 03    44 04    39 05    38

+ Australia har fått flest poeng frå Nr.  Land  Poeng 01    76 02    71  04    63 05    62

 Semifinalane 

+ Australia har gjeve flest poeng til Nr.  Land  Poeng 01    76 02    51 03    45 04    42 05    41

+ Australia har fått flest poeng frå Nr.  Land  Poeng 01    81 02    72 03    60 04    50 

Kommentatorar og poengopplesarar
Australske SBS byrja å sende Eurovision Song Contest på fjernsyn i 1983 og brukte kommentarsporet til BBC, med Terry Wogan, fram til 2001. Kanalen brukte igjen BBC-kommentaren i 2002, og igjen frå 2005 og frem til Wogan gjekk av med pensjon i 2008. Frå 2009 har SBS brukt eigne kommentatorar.
 År  TV-kommentator(ar)  Poengopplesar 1956–1982   rowspan="13"  1983–2000     2001  Effie (Mary Coustas)  2002    2003  Des Mangan  2004 2005–2008   2009  og   2010   2011  2012  2013  2014  2015  http://www.sbs.com.au/programs/eurovision/article/2016/04/29/stockholm-calling-how-be-memorable-eurovision-voting-correspondent  2016  2017  og  2018  2019 2021 2022 2023

 Galleri 

Sjå òg
 Australia i Junior Eurovision Song Contest

Kjelder

Denne artikkelen bygger på «Australia i Eurovision Song Contest» frå ,  den 9. august 2023.  

Bakgrunnsstoff
Den offisielle nettsida til Eurovision Song Contest
Australia i Eurovision Song Contest

Kategori:Land i Eurovision Song Contest